Ministrul Educației: Nu dispar orele de istorie universală și istorie a românilor. Am propus să fie făcute în clasele a 9-a și a 10-a
Ministrul Educației, Daniel David, a declarat miercuri seară, la Digi24, întrebat dacă dispar orele de istorie universală și istorie a românilor din clasele a 11-a și a 12-a, că el a propus ca aceste ore să fie făcute mai devreme, în clasele a 9-a și a 10-a. El precizează însă că proiectele pentru planul-cadru au fost puse în dezbatere și că așteaptă feedback de la specialiști.